# Gemin de Rodes

Gemin de Rodes (llatí: Gĕmĭnus), o bé Gemí de Rodes (grec antic: Γεμῖνος, Gemīnos), fou un astrònom i matemàtic grec del segle i aC originari de l'illa de Rodes.

## Vida

No es coneix res de la seva vida. Hom l'anomena de Rodes perquè en els seus escrits demostra un bon coneixement de l'illa, però els autors antics que el citen no diuen el seu lloc de naixement i es refereixen a ell simplement com a Gemí, o bé l'anomenen Gemí el Matemàtic. Ni tan sols hi ha unanimitat en la seva datació: la major part d'autors el situen al segle i aC, però d'altres, com Otto Neugebauer, el daten al segle i dC. Si fos del segle i aC podria haver estat deixeble directe de Posidoni d'Apamea, del qui rebé forta influència.

## Obra

Només s'ha conservat un dels seus llibres: Introducció als fenòmens (Εἰσαγωγὴ εἰς τὰ Φαινόμενα), normalment anomenat Isagoga. És un tractat d'astronomia en què explica de manera molt didàctica tots els coneixements de l'astronomia grega, llevat de la teoria planetària. Es basa fonamentalment en l'obra d'Hiparc de Nicea, però hi afegeix nombroses aportacions d'altres astrònoms grecs i de l'astronomia babilònica.
Per referències d'autors posteriors (sobretot de Procle) sabem que també va escriure un llibre sobre matemàtiques: Teoria de la matemàtica (Θέωρία τών µαθηµάτον), del qual es conserven considerables cites. El tractat era una mena d'enciclopèdia de matemàtiques, en la qual s'abordaven temes històrico-filodòfics.

## Referències

* ↑ Evans i Berggren, 2006, p. 15.
* ↑ Neugebauer, 1975, p. 578.
* ↑ Evans i Berggren, 2006, p. 16.
* ↑ Agarwal i Sen, 2014, p. 89.
* ↑ Neugebauer, 1975, p. 579 i ss..
* ↑ Jones, 1999, p. 255.
* ↑ Acerbi, 2010, p. 171.

## Bibliografia

* Acerbi, Fabio «Two Approaches to Foundations in Greek Mathematics: Apollonius and Geminus» (en anglès). Science in Context, Vol. 23, Num. 2, 2010, pàg. 151-186. DOI: 10.1017/S0269889710000037. ISSN: 0269-8897.
* Agarwal, Ravi; Sen, Syamal. «Geminus (Around 10 BC -60 AD)». A: Creators of Mathematical and Computational Sciences (en anglès). Springer, 2014, p. 89. ISBN 978-3-319-10869-8.
* Evans, James; Berggren, J. Lennart. Geminos' Introduction to the Phenomena (en anglès). 1a edició. New Jersey: Princeton University Press, 2006. ISBN 978-0-691-12339-4.
* Neugebauer, Otto. «Geminus». A: A History of Ancient Mathematical Astronomy (en anglès). Springer, 1975, p. 578 i ss.. ISBN 0-387-06995-X.
* Jones, Alexander «Geminus and the Isia» (en anglès). Harvard Studies in Classical Philology, Vol. 99, 1999, pàg. 255-267. DOI: 10.2307/311483. ISSN: 0073-0688.
* Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III). Vol. II Pàg. 288 GEMI'NUS [A. De. M.]

## Enllaços externs

* O'Connor, John J.; Robertson, Edmund F. «Gemin de Rodes» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Dicks, D.R. «Geminus» (en anglès). Complete Dictionary of Scientific Biography, 2008. [Consulta: 21 juliol 2013].
* Toomer, G.J.; Jones, Alexander. «Geminus» (en anglès). Oxford Classical Dictionary, 2016. [Consulta: 27 febrer 2024].